Diari Oficial de la Generalitat Valenciana


Sumari del DOGV 8398, del 05-10-2018 (2018/9190)

RESOLUCIÓ de 27 de setembre de 2018, del conseller d'Economia Sostenible, Sectors Productius, Comerç i Treball, per la qual s'efectua en el marc del I Pla de suport i foment del cooperativisme de la Comunitat Valenciana, la convocatòria per a l'exercici 2018, de determinades ajudes regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8398

Data del DOGV
:   05-10-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/9190


Data del document
:   27-09-2018

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 27 de setembre de 2018, del conseller d'Economia Sostenible, Sectors Productius, Comerç i Treball, per la qual s'efectua en el marc del I Pla de suport i foment del cooperativisme de la Comunitat Valenciana, la convocatòria per a l'exercici 2018, de determinades ajudes regulades en l'article 16 de l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball. [2018/9190]  
La Llei 38/2003, de 17 de novembre, general de subvencions, estableix, en l'article 23, que el procediment per a la concessió de subvencions s'iniciarà sempre d'ofici, per mitjà de convocatòria aprovada per l'òrgan competent i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, estableix que les persones titulars de les conselleries seran les competents en els seus respectius àmbits per a la convocatòria de subvencions.  
L'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball (DOGV 7907, 31.10.2016), estableix les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana.  
En l'article 1.4 d'aquesta ordre s'estableix que, en compliment del que preveu l'article 23.2 de la Llei 38/2003, de 17 de novembre, general de subvencions, i de l'article 166 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i d'acord amb el que establisca la llei de pressupostos de la Generalitat per a l'exercici corresponent, mitjançant una resolució dictada per la persona titular de la conselleria competent en matèria d'economia social, es convocaran les ajudes regulades per aquesta ordre, i es donarà publicitat de les línies de crèdit i de l'import global màxim destinat, en el corresponent exercici, a la concessió de les ajudes previstes en la convocatòria, sense perjuí que es puga veure incrementat en funció de les disponibilitats pressupostàries.  
  
De conformitat amb allò que disposa l'article 7.3 del Decret 128/2017, de 29 de setembre, del Consell, es fa constar que el règim d'ajudes de la present convocatòria no requereix de la seua notificació a la Comissió Europea, perquè es tracta d'ajudes acollides al Reglament (UE) número 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DOUE L352, 24.12.2013). En conseqüència, les ajudes a què es refereix la present convocatòria no podran aplicar-se a les empreses que operen en els sectors determinats en el punt 1 de l'article 1 del mencionat Reglament, tal com recull l'article 14.2 de les bases reguladores i hauran de complir la resta de requisits establits en l'esmentat Reglament, tal com recull l'Ordre 23/2016, esmentada.  
La Llei 22/2017, de 29 de desembre, de pressupostos de la Generalitat per a l'exercici 2018 inclou dins de l'annex de transferències i subvencions corresponent al programa pressupostari 322.55, Promoció d'emprenedors, cooperativisme i economia social, la previsió de la línia de subvenció, de capítol VII, denominada «Inversió en entitats d'economia social», a la qual s'assigna el codi S2242000, amb un import de 900.000 euros, dotada íntegrament amb una aportació no condicionada de fons propis de la Generalitat per la totalitat del referit import, de la qual quantitat resta disponible en aquesta data un import de 150.000 euros.  
El Ple del Consell Valencià del Cooperativisme, en compliment de què estableix l'article 109 del text refós de la Llei de Cooperatives de la Comunitat Valenciana, va aprovar en 2017, el I Pla de Suport i Foment del Cooperativisme en la Comunitat Valenciana. El Pla contempla diverses mesures de suport i foment de les empreses cooperatives per a ser portades a terme durant els exercicis 2018 i 2019. D'entre elles s'ha triat la que és considera que pot tindre millor execució en el breu temps que hi ha entre la data de la present convocatòria i la data de justificació prevista en aquesta.  
En virtut d'això, en exercici de la mencionada facultat, en compliment del que preceptuen els articles 9 i 17 de la Llei 38/2003, general de subvencions, i fent ús de les facultats que confereixen a la persona titular de la conselleria competent l'article 28 de la Llei 5/1983, del Consell i l'article 160.4 de la Llei 1/2015, de 6 de febrer, de la Generalitat, d'hisenda pública, sector públic instrumental i de subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball i l'Ordre 23/2016, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió d'ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, resolc:  
  
  
Primer. Objecte i condicions de la concessió de la subvenció  
1. L'objecte de la present resolució és convocar determinades ajudes en matèria de foment del cooperativisme, emmarcades en el Primer Pla de Suport i Foment del Cooperativisme de la Comunitat Valenciana, per a l'exercici 2018 que es regularan pel que estableix l'Ordre 23/2016, de 27 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les ajudes per al foment de les empreses cooperatives i de les societats laborals, i de l'ocupació en aquestes, a la Comunitat Valenciana, publicada en el DOGV número 7907, de 31 d'octubre de 2016 (d'ara en avant, bases reguladores).  
2. Les condicions per a la sol·licitud, tramitació, resolució i notificació seran les establides en la present convocatòria i en les esmentades bases reguladores.  
  
Segon. Ajudes i finançament  
Per a l'exercici 2018, i de conformitat amb el que estableix la Llei 22/2017, de pressupostos de la Generalitat per a l'exercici 2018, es convoquen les subvencions destinades a la realització, per empreses cooperatives, de les inversions regulades en l'article 16, de les bases reguladores, destinades a l'adquisició dels següents actius:  
- Vehicles industrials no matriculats amb anterioritat, exceptuant-ne els vehicles tot terreny, que no seran subvencionables, sempre que estiguen ja fabricats.  
- Equips per a la producció, consistents en maquinària, utillatge i ferramentes prèviament fabricats i que no necessiten obres o instal·lacions tècniques.  
- Immobilizats materials i immaterials vinculats a les noves tecnologies de la informació i les comunicacions, sempre que s'adquirisquen prèviament fabricats i no precisen obres per a la seua posada en servei.  
  
- Mobiliari, només en el cas de les empreses no industrials, dedicades al comerç o a la prestació de serveis, sempre que estiga ja construït i que no necessite obres o instal·lacions tècniques.  
Aquestes ajudes es finançaran amb càrrec al capítol VII, del programa pressupostari 322.55, Promoció d'emprenedors, cooperativisme i economia social, codi línia S2242000, fins a un import global estimat màxim de 130.000 euros procedents de fons propis de la Generalitat.  
  
  
Tercer. Beneficiàries  
Podran acollir-se a les ajudes que es convoquen les beneficiàries previstes en les bases reguladores per a les ajudes esmentades en el punt precedent, sempre que siguen empreses cooperatives i complisquen amb els requisits fixats en les bases reguladores per a accedir a aquelles.  
Les ajudes a què es refereix la present convocatòria no podran aplicar-se a les empreses que operen en els sectors determinats en el punt 1 de l'article 1 del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, tal com s'arreplega en l'article 14.2 de les bases reguladores.  
  
Quart. Presentació de sol·licituds i documents  
1. La presentació de sol·licituds i de la documentació annexa per a l'obtenció de les ajudes regulades en la present convocatòria es realitzarà, obligatòriament, de forma electrònica, conforme estableix l'article 14.2 de la Llei 39/2015 d'1 d'octubre, del procediment administratiu comú de les administracions públiques. La presentació de la sol·licitud implica l'acceptació de les presents bases reguladores.  
2. La interessada omplirà i firmarà, en línia, l'imprés de sol·licitud i la documentació annexa que s'exigeix en les bases reguladores d'aquestes ajudes, en atenció a l'ajuda sol·licitada, així com la documentació específicament requerida en elles per a cada modalitat d'ajuda, que estaran disponibles en el catàleg de Serveis Públics interactius de la Generalitat a través de https://sede.gva.es, apartat «serveis online», accedint al tràmit de sol·licitud d'ajuda disposat a aquest efecte.  
  
3 Tant la sol·licitud com la resta de documentació a presentar hauran de firmar-se electrònicament per la sol·licitant, amb certificació de persona jurídica, emesa per qualsevol de les entitats admeses pel portal electrònic de la Generalitat, o amb certificació digital del seu representant, que haurà d'haver-se registrat prèviament en el Registre de Representants de la Generalitat.  
  
Cinqué. Acumulació d'ajudes  
1. Les ajudes de minimis que puguen concedir-se basant-se en aquesta convocatòria podran acumular-se amb altres ajudes de minimis concedides fins al límit màxim de 200.000,00 euros, en les condicions que estableix l'article 3, apartat 2, del Reglament (UE) núm. 1407/2013, de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, publicat en el DOUE el 24 de desembre de 2013. No obstant això, l'import total de les ajudes de minimis concedides a una única empresa que realitze per compte d'altri operacions de transport de mercaderies per carretera no excedirà 100.000,00 euros durant qualsevol període de tres exercicis fiscals. Aquestes ajudes de minimis no podran utilitzar-se per a l'adquisició de vehicles de transport de mercaderies per carretera, excepte el que disposa l'article 3.3 de l'esmentat reglament.  
2. Aquestes ajudes de minimis no s'acumularan amb cap ajuda estatal en relació amb les mateixes despeses subvencionables, o amb ajuda estatal per a la mateixa mesura de finançament del risc, si aquesta acumulació excedeix de la intensitat d'ajuda o de l'import d'ajudes superior corresponent fixat en les circumstàncies concretes de cada cas per un reglament d'exempció per categories o una decisió adoptats per la Comissió. Les ajudes de minimis que no es concedisquen per a costos subvencionables específics, ni puguen atribuir-se a costos subvencionables específics es podran acumular amb altres ajudes estatals concedides en virtut d'un reglament d'exempció per categories o d'una decisió adoptats per la Comissió.  
3. A l'efecte d'assegurar el compliment de les indicades regles d'acumulació les beneficiàries últimes de les subvencions hauran de presentar declaració responsable sobre altres ajudes rebudes per als mateixos costos subvencionables o amb ajuda estatal per a la mateixa mesura de finançament de risc, a fi de comprovar que no se superen els límits de l'apartat 2 de l'article 5 del Reglament.  
  
Sisé. Termini de presentació de sol·licituds  
El termini per a la presentació de sol·licituds per a les ajudes convocades mitjançant la present convocatòria és de 10 dies hàbils, comptats des de l'endemà de la publicació, en extracte, de la present convocatòria en el Diari Oficial de la Generalitat Valenciana.  
  
Seté. Criteris de valoració, resolució, notificació i recursos  
1. Les sol·licituds es tramitaran de conformitat amb el que estableixen les bases reguladores i la seua resolució i concessió s'efectuarà en règim de concurrència competitiva, d'acord amb el que s'estableix en aquestes.  
2. Les sol·licituds presentades es valoraran, per les comissions de valoració establides en l'article 6.4 de les bases reguladores, d'acord amb els criteris de valoració que es fixen en el capítol III de les bases reguladores en funció del tipus de beneficiària i de l'ajuda sol·licitada.  
3. La resolució de les ajudes convocades i la seua notificació es realitzarà d'acord amb el que estableix l'article 7 de les bases reguladores.  
  
4. Contra la resolució a què es refereix l'apartat anterior, que posarà fi a la via administrativa, podrà interposar-se recurs potestatiu de reposició en el termini d'un mes a comptar des de l'endemà de la notificació, o un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Huité. Actuacions subvencionables, justificació de les ajudes i termini de presentació de justificants  
Es consideraran subvencionables les actuacions que consistisquen en la realització d'inversions en actius fixos i immobilitzat, en operacions d'adquisició de la propietat dels béns assenyalats en el punt 2.1 de la present resolució, específicament afectes a la realització de l'objecte social de l'entitat de conformitat amb els estatuts socials vigents en la data de presentació de la sol·licitud, que contribuïsquen a la creació, consolidació o millora de la competitivitat de les cooperatives quan aquestes empreses acrediten un increment net dels llocs de treball corresponents a persones sòcies treballadores o de treball o a persones treballadores amb contracte indefinit en els últims 36 mesos anteriors a la data de la presentació de la sol·licitud. La justificació de les corresponents ajudes es realitzarà en la forma prevista en els articles 10 i 16 de les bases reguladores, i podrà donar lloc a la minoració, resolució o reintegrament la concurrència de les circumstàncies previstes en els articles 11 i 12 de les bases reguladores. De conformitat amb el que s'ha disposat en les bases reguladores, es podrà presentar la corresponent justificació fins al dia 9 de novembre de 2018, inclusivament.  
  
Nové. Mitjà de notificació  
Les resolucions i els actes de tràmit es notificaran electrònicament, en els termes establits en la normativa de procediment administratiu comú.  
  
Desé. Recursos  
Contra aquesta resolució, que esgota la via administrativa, podrà interposar-se recurs de reposició davant del mateix òrgan en el termini d'un mes a comptar des de l'endemà en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament recurs contenciós administratiu en el termini de dos mesos, comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs dels previstos en la legislació vigent.  
  
València, 27 de setembre de 2018.- El conseller d'Economia Sostenible, Sectors Productius, Comerç i Treball: Rafael Climent González.